**Előterjesztés**

**Hévíz Város Önkormányzat Képviselő-testületének**

**2022. március 31-i rendes nyilvános ülésére**

**Tárgy:** A Hévízi Turisztikai Nonprofit Kft. 2022. április 7-re tervezett, soron következő taggyűlésére mandátum kialakítása

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság tervezetten 2022. április 7-én tartja soron következő taggyűlését, ahol az alábbi napirendi pontok kerülnek megtárgyalásra:

1. Beszámoló a Hévízi Turisztikai Nonprofit Kft. 2021. évi marketingtevékenységéről
2. Hévízi Turisztikai Nonprofit Kft. 2021. évi mérleg és eredménykimutatás elfogadása könyvvizsgálói jelentéssel.
3. A Hévízi Turisztikai Nonprofit Kft 2022. évi üzleti tervének elfogadása
4. A társaság saját tagjaival kötött szerződéseinek jóváhagyása
5. A Hévízi Turisztikai Nonprofit Kft. 2022 évben érvényes szabályzatainak elfogadása
6. 4 %-os tulajdonrész értékesítése Magyar Állam tulajdonos nevében eljáró Országos Kórházi Főigazgatóság, mint tulajdonosi joggyakorló által
7. Az ügyvezető 2021. évi teljesítményének értékelése, döntés jutalom megítéléséről
8. Egyéb ügyek

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani, és megadni a mandátumot ahhoz, hogy Polgármester Úr szavazni tudjon a taggyűlésen.

1. A Hévízi Turisztikai Nonprofit Kft. részletes szakmai beszámolóját elkészítette, mely alapján jól látható a gazdasági körülményekhez alkalmazkodó tevékenység ellátása. Marketingtevékenységük fókuszált a vírushelyzetben elérhető és megváltozott célcsoportokra. A szervezet a marketingfeladatokon túl biztosítja a Tourinform iroda működését, illetve a turisztikai célú rendezvények megvalósítását. Hévíz Város Önkormányzatával és a Hévíz Turisztikai Egyesülettel együttműködésben. 5 db pályázat eredményeként több mint 33M Ft pluszforrást tudtak biztosítani rendezvények megvalósítására. A beszámoló az előterjesztés melléklete.
2. A Hévízi Turisztikai Nonprofit Kft. Felügyelő Bizottsága a társaság ellenőrzését folyamatosan ellátja. Az ügyvezető igazgató félévente elküldi a társaság főkönyvi kivonatát és a bevétel-kiadások teljesítési adatait. A likviditás, valamint az üzleti terv megvalósítását ellenőrzi a felügyelő bizottság minden tagja. Amennyiben észrevétel lenne a kapott információval kapcsolatban, az mindjárt jelzésre kerülne.

A gazdasági társaság a 2021. évben végzett előszőr teljes évre vonatkozóan bővített tevékenységet, azaz a marketingtevékenységen túl a Tourinform iroda működtetését és a turisztikai célú rendezvények szervezését is teljesítette. Az eredmény-kimutatásból és a mérlegből egyértelműen látszik, hogy a kapott forrásokból megfelelően gazdálkodott, az adózott eredmény továbbra is pozitív, 3.472e Ft forint adózott eredménnyel. A könyvvizsgáló a mérleg és eredmény-kimutatás jogszabályi feltételeknek történő elkészítését igazolta.

1. A társaság üzleti tervét a Képviselő-testület 30/2022 (II.11.) számú határozatával elfogadta.
2. Jogszabály írja elő, hogy a gazdasági társaság saját tagjaival kötött szerződéseket a Taggyűlésnek kell jóváhagyni. Az erre vonatkozó kimutatást az előterjesztés melléklete tartalmazza.
3. A Hévízi Turisztikai Nonprofit Kft. minden szabályzatát az érvényes jogszabályoknak és rendeleteknek megfelelően aktualizálta 2022 évre vonatkozóan. A szabályzatok az előterjesztés mellékletei.
4. 4 %-os tulajdonrész értékesítésére vonatkozó szándékát kifejezte a Magyar Állam tulajdonos nevében eljáró Országos Kórházi Főigazgatóság, mint tulajdonosi joggyakorló. Az önkormányzat kifejezi azon szándékát, hogy a számára felajánlott üzletrészt névértéken megvásárolja, egyben megbízza a társaság ügyvezetőjét azzal, hogy az üzletrész adásvételi szerződést, valamint az ehhez kapcsolódó társasági szerződés módosítást készítse elő.
5. Az ügyvezető munkaszerződése alapján a Munkavállaló éves teljesítménye alapján a Társaság taggyűlése dönt évente kettő havi bruttó alapbér jutalomként történő megítéléséről. Az ügyvezető írásban jelezte, hogy amennyiben számára a jutalom megszavazásra kerül, kéri a jutalom kifizetésének felfüggesztését további források bevonásáig. Amennyiben nem sikerül egyéb olyan forrást bevonni, amelyből gazdasági szempontokat figyelembe véve a társaság számára megnyugtató módon biztosítható a jutalom kifizetése, 2022. december 1-vel kéri ezen taggyűlési döntés hatályon kívül helyezését.
6. Egyéb ügyek

A döntéshez egyszerű szótöbbség szükséges.

**II.**

**HATÁROZATI JAVASLAT**

1. Hévízi Turisztikai Nonprofit Kft. 2022. április 7-re tervezett, soron következő taggyűlésére mandátum kialakítása

Hévíz Város Önkormányzat Képviselő-testülete javasolja és igennel szavaz arra, hogy a taggyűlés jóváhagyja az ülésen az alábbi napirendi pontok megtárgyalását:

1. Beszámoló a Hévízi Turisztikai Nonprofit Kft. 2021. évi marketingtevékenységéről
2. Hévízi Turisztikai Nonprofit Kft. 2021. évi mérleg és eredménykimutatás elfogadása könyvvizsgálói jelentéssel.
3. A Hévízi Turisztikai Nonprofit Kft 2022. évi üzleti tervének elfogadása
4. A társaság saját tagjaival kötött szerződéseinek jóváhagyása
5. A Hévízi Turisztikai Nonprofit Kft. 2022 évben érvényes szabályzatainak elfogadása
6. 4 %-os tulajdonrész értékesítése Magyar Állam tulajdonos nevében eljáró Országos Kórházi Főigazgatóság, mint tulajdonosi joggyakorló által
7. Az ügyvezető 2021. évi teljesítményének értékelése, döntés jutalom megítéléséről
8. Egyéb ügyek

1. számú napirendhez

A Képviselő-testület javasolja és igennel szavaz a Hévízi Turisztikai Nonprofit Kft. 2021. évi marketingtevékenységéről szóló beszámoló elfogadására

2. számú napirendhez:

A Képviselő-testület javasolja és igennel szavaz arra, hogy a taggyűlés jóváhagyja a társaság 2021. évi beszámoló, mérleg és eredmény kimutatását könyvvizsgálói jelentéssel.

3. számú napirendhez:

A Képviselő-testület javasolja és igennel szavaz, Hévízi Turisztikai Nonprofit Kft 2022. évi üzleti tervének elfogadására.

4. számú napirendhez:

A Képviselő-testület javasolja és igennel szavaz, a társaság saját tagjaival kötött szerződésekre.

5. számú napirendhez:

A Képviselő-testület javasolja és igennel szavaz, a Hévízi Turisztikai Nonprofit Kft. 2022 évben érvényes szabályzatainak elfogadására.

6. számú napirendhez:

4 %-os tulajdonrész értékesítésére vonatkozó szándékát kifejezte a Magyar Állam tulajdonos nevében eljáró Országos Kórházi Főigazgatóság, mint tulajdonosi joggyakorló. Az önkormányzat kifejezi azon szándékát, hogy a számára felajánlott üzletrészt névértéken megvásárolja, egyben megbízza a társaság ügyvezetőjét azzal, hogy az üzletrész adásvételi szerződést, valamint az ehhez kapcsolódó társasági szerződés módosítást készítse elő.

7. számú napirendhez:

Az ügyvezető munkaszerződése alapján a Munkavállaló éves teljesítménye alapján a Társaság taggyűlése dönt évente kettő havi bruttó alapbér jutalomként történő megítéléséről. Az ügyvezető írásban jelezte, hogy amennyiben számára a jutalom megszavazásra kerül, kéri a jutalom kifizetésének felfüggesztését további források bevonásáig. Amennyiben nem sikerül egyéb olyan forrást bevonni, amelyből gazdasági szempontokat figyelembe véve a társaság számára megnyugtató módon biztosítható a jutalom kifizetése, 2022. december 1-vel kéri ezen taggyűlési döntés hatályon kívül helyezését.

8.számú napirendhez:

A Képviselő-testület javasolja és igennel szavaz, az egyéb napirendi pontok elfogadására.

Felelős: Papp Gábor polgármester

Határidő: 2022.04.07.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |